刘子翚
兼道携古墨来墨面龙纹墨背识云保大九年奉敕
长春殿古生荆荟，犹有前朝遗物在。
锦囊珍重出玄圭，双虬刻作蜿蜒态。
枯皮剥制弄几刓，断玦精坚磨不杀。
吾闻李氏据江左，文彩风流高一代。
当时好玩不独此，器用往往穷奢汰。
徵工选技填御府，不惜千金为赏赍。
治兵唐推英卫精，治民汉许龚黄最。
惜哉取士不知术，妙手独得庭邽辈。
真主驱驰八极中，荒王逸乐孤城内。
汗青得失更谁论，尤物竞为人宝爱。
嗟余视此真粪土，事有至微犹足戒。
投文欲往吊江流，幽魂未泯应惭悔。